Nõukogude kineastide (aga miks mitte ka kirjanike ja muude loominguliste töötajate) looming teadusliku fantastika vallas kaldub seikluste asemel pigem mõtisklustesse inimloomuse ja ühiskondlike probleemide üle. Sellelt rajalt ei kaldu kõrvale ka  "Завещание профессора Доуэля " , mis põhineb A. Beljajevi ("Amfiibinimene") romaanil "Professor Dowelli pea".    Andekas teadlane, professor Dowell, kohtab provintsihaiglas andekat kirurgi doktor Korni ning võtab ta enese juurde õpilaseks ja abiliseks, ise töötades nn. eluseerumiga - ainega, mis võimaldab teostada mistahes organismi mistahes elundi asendamist luues niiviisi teoreetilise võimaluse igaveseks eluks.  Mõningate kaadrite puhul tekib tahes-tahtmata assotsiatsioon tuntud propagandafilmiga "Organismide elustamise eksperimendid" (1940).